Opskrifloos. – Bali Drome
Ek hou hulle uit die hoek van my oog uit dop, en my eie tone krul sommer om van lekkerkry.
Om min of meer veertig te wees, uitgevat in ñ denim broek, met ñ blou hemp en ñ pienk valletjies bloes aan, kaalvoete, is groot “sports”. Veral in die Mall waar almal jou aanstaar.
Hulle stamp liggies aan mekaar, probeer die verkoops personeel binne in Pep se aandag trek, druk aan die toe glasdeur, en trek vir mekaar gesigte. Dan skaterlag hulle dit uit.
ñ Klompie van ons wag vanoggend vir nege uur sodat die winkels kan oopsluit.
ñ Klompie van ons, ja. Ek het my tussen die groepie kom inwurm, want ek mis my boet. Ek luister na hulle brabbel taal, die gehakkel, die harde stemtone, en sien die onskuld en kindwees in hul oë.
Die MA, of matrone, sit tussen hulle. Rustig. Haar wakende oë mis egter niks. Langs haar sit ñ ouer man en vertel aan almal om hom dat hy kanker het. Maar niemand luister meer nie. Hulle weet.
Die twee voor die winkel venster ontdek mekaar se toonnaels, en nou volg ñ lewendige bespreking. Nog ñ oumens-kind sit ñ stokkielekker en eet, en ñ ander probeer die weerkaatsing van die gangligte op die vloer raaktrap.
En ek wonder. Eendag in die hemel, daar waar ons ñ verheerlikte liggaam gaan hê, gaan boeta anders lyk?
Of gaan Jesus hom met ñ breë glimlag inwag, en hom aan almal voorstel.
Net soos hy is.
Author travel460Posted on Maart 1, 2017 Augustus 20, 2017
29 thoughts on “Opskrifloos.”
Maart 1, 2017 om 10:10 vm
net soos Hy is, want vir Jesus- sy maker, is hy net mooi perfek – sonder al die ander tekortkominge. Dit is so mooi deernisvolle skrywe Una – gee jou ou Boeta ‘n drukkie van ‘n vreemde tannie in sy wereld, maar net ‘n vrou in hierdie wereld.
Maart 1, 2017 om 10:21 vm
Maart 1, 2017 om 10:14 vm
Hier is vir jou sommer ‘n ekstra stywe blogdrukkie.
Maart 1, 2017 om 10:22 vm
Dankie Net Ek. Vreemd hoe iets jou net sommer na iemand kan laat verlang. Die seermaak verlang.
Maart 1, 2017 om 12:38 nm
Ja, ek wens daar was pille daarvoor Una. Of iets. Want dis seerder as dit jou sommerso onverhoeds betrap.
Maart 1, 2017 om 10:37 vm
Deernis en empatie . . .Pragtig ou vrou !
Maart 1, 2017 om 12:00 nm
Hy gaan anders lyk ja… hy gaan lyk soos wat sy siel weerkaats. Ons almal gaan… en as ons dít eers eendag behoorlik verstaan, gaan ons besef wat regtig saakmaak. Net soos hy is – net soos jy en ek is – in SY oë… só gaan ons lyk.
Maart 1, 2017 om 12:02 nm
Maart 1, 2017 om 12:07 nm
Net so of anders hy gaan steeds liefde uitstraal. Liefde
Maart 1, 2017 om 12:15 nm
Maart 1, 2017 om 12:45 nm
Hello!!! Hoe gaan dit met kleinste?
Maart 1, 2017 om 12:51 nm
Hy groei pragtig…het al ‘n kilogram opgetel …is nou ‘n maand oud.Ek sal foto plaas wanneer ek tydjie kry!
Maart 2, 2017 om 6:59 nm
Lees ek reg??? Geluk julle!! Nou verstaan ek hoekom jy stil is!! 😉
Maart 2, 2017 om 7:20 nm
Dankie AJ..ja ons het ‘n nuwe kleinseun…die tweede enetjie!
Maart 2, 2017 om 7:22 nm
Pret… groot pret! En die lekkerste? Kan die klein liefie terug gee and ma en pa!! 😉 Geluk!!
Maart 2, 2017 om 7:24 nm
Ja dis te heerlik!
Maart 1, 2017 om 3:29 nm
Sjoe my maatjie. Jy het n gawe om n storie so spesiaal te vertel.
Ek is elke keer saam jou daar…….
Maart 1, 2017 om 3:32 nm
Maart 1, 2017 om 5:43 nm
Net soos hy is. Jy het ‘n fyn waarneming vermoë?
Maart 2, 2017 om 4:12 vm
Dankie Danie. Vandag was nogal vir my diep, die besef dat hy nie meer my kleinboet is nie. Maar oppad is 55 toe. En siekerig.
Maart 1, 2017 om 6:33 nm
Volmaak. Nie soos ons dit sien en bedink nie, soos Jesus in Sy liefde dit sien. Totaal n begrip buite ons dimensie. Liefde…….
Maart 2, 2017 om 4:58 vm
Maart 2, 2017 om 2:09 nm
So pragtig geskryf, moes ‘n traan wegvee!
Maart 2, 2017 om 4:40 nm
Dit is vir my baie spesiaal om saam met jou op ons blogs te kuier. Hoop ek kan jou eendag ontmoet.
Maart 2, 2017 om 5:50 nm
Maart 2, 2017 om 5:16 nm
En toe huil ek sommer uit die bloute vir jou blog.
Maart 2, 2017 om 5:52 nm
O krises my maatjie. Toemaar, die hele episode het my ook tranerig gehad. Ek dink deesdae heeltemal te veel en te diep.
Maart 4, 2017 om 9:59 vm
Ek hoop ons dun nerwe is tydelik.
Ai… verlange maak seer!
Vorige Previous post: ñ Nommer op my “bucket list”.
Volgende Next post: To all my other friends…